करीना कपूर और करिश्मा कपूर के बचपन का Video वायरल, पहचान पाना हुआ मुश्किल  
करीना कपूर और करिश्मा कपूर का वीडियो हुआ वायरल
क्यूट वीडियो में पहचानना हुआ मुश्किल
करीना और करिश्मा के वीडियो ने मचाया धमाल
बॉलीवुड एक्ट्रेस करीना कपूर (Kareena Kapoor) और करिश्मा कपूर (Karisma Kapoor) ने अपनी जबरदस्त फिल्मों से बॉलीवुड में खूब नाम कमाया है. फिल्मों के अलावा कपूर सिस्टर्स अपने फोटो और वीडियो को लेकर भी खूब सुर्खियां बटोरते हैं. हाल ही में उनका एक वीडियो सबका खूब ध्यान खींच रहा है. लेकिन खास बात तो यह है कि करीना और करिश्मा कपूर का यह वीडियो उनके बचपन का है. इस वीडियो में करिश्मा कपूर जहां कुछ खाती दिखाई दे रही हैं तो वहीं नन्ही करीना कपूर उनके पास बैठी पानी पीते नजर आ रही हैं. वीडियो में करीना कपूर और करिश्मा कपूर को पहचानना भी मुश्किल हो रहा है. 

Baby Bebo Follow @FilmyKalakar for more updates . #filmykalakar #bollywood #bollywoodstylefile #exclusive #kareenakapoor #karishmakapoor
A post shared by  F I L M Y K A L A K A R (@filmykalakar) on Oct 25, 2019 at 3:26am PDT

करिश्मा कपूर (Karisma Kapoor) और करीना कपूर  (Kareena Kapoor) का यह वीडियो फिल्मी कलाकार के पेज ने शेयर किया है. वीडियो में करिश्मा कपूर पहले अपनी छोटी बहन को पानी पिला रही थीं. इस वीडियो को देखकर खुद करिश्मा कपूर भी काफी खुश नजर आ रही थीं. उनके चेहरे को देखकर लग रहा था मानो उन्हें इस समय सारी खुशियां मिल गई हों. बता दें कि इन वीडियो और फोटो के अलावा भी कपूर सिस्टर्स सोशल मीडिया पर छाई रहती हैं. इन दिनों करिश्मा कपूर उदयपुर में छुट्टियां बिता रही हैं, जहां की फोटो भी उन्होंने इंस्टाग्राम पर शेयर की. 
वर्क फ्रंट की बात करें तो करिश्मा कपूर (Karisma Kapoor) इन दिनों फिल्मों से दूर हैं. हालांकि, वह डांस शो 'डांस इंडिया डांस' में बतौर जज नजर आई थीं. वहीं करीना कपूर फिल्म अंग्रेजी मीडियम और गुड न्यूज में नजर आने वाली हैं. करीना कपूर  (Kareena Kapoor) फिल्म अंग्रेजी मीडियम में इरफान खान के साथ दिखाई देंगी, इससे इतर गुड न्यूज में वह अक्षय कुमार के साथ नजर आएंगी.